stanford-oval/wikipedia huggingface dataset:
Marie Thérèse Rodet Geoffrin

Öljymaalaus Madame Geoffrinistä vuodelta 1738.
Marie Thérèse Rodet Geoffrin (26. kesäkuuta 1699 Pariisi, Ranska – 6. lokakuuta 1777, Pariisi, Ranska) alias Madame Geoffrin oli varakas ranskalainen salonginpitäjä ja mesenaatti, jota pidetään yhtenä valistusajan tärkeimmistä naispuolisista vaikuttajista. Madame Geoffrin ja hänen miehensä François Geoffrinin asunto Pariisissa, Rue Saint-Honorén varrella toimi yksityisenä salonkina hänen järjestämilleen, Pariisin suosituimmille keskustelutilaisuuksille. Vallitsevan etiketin mukaan tilaisuuden emäntä (ransk. salonnière) valikoi tilaisuuden vieraat, järjesti ohjelman ja tarjoilun sekä johti keskusteluja. Hänen kutsuvieraslistoiltaan löytyivät monet ajan suurimmat kirjailijat ja runoilijat, filosofit, taidemaalarit ja kuvanveistäjät, kriitikot kuin matemaatikotkin. Lopulta hänen järjestämänsä tilaisuudet muodostuivat niin suosituiksi, että kutsuja alkoi sadella Euroopan hoveista; muun muassa vuonna 1765 Madame Geoffrin vieraili Puolan kuningas Stanislaus II:n luona.
Max Wladimir von Beck

Max Wladimir von Beck
Max Wladimir von Beck (6. syyskuuta 1854 Wien – 20. tammikuuta 1943 Wien) oli itävaltalainen paroni ja valtiomies, joka toimi Itävallan pääministerinä vuosina 1906–1908. Hänen hallituksensa toteutti miesten yleisen äänioikeuden vuonna 1907.
Beck aloititi virkamiesuransa vuonna 1876 ja palveli vuodesta 1880 Itävallan maatalousministeriössä, jossa hän kohosi vuonna 1900 osastopäälliköksi. Hän toimi myös kruununprinssi Frans Ferdinandin neuvonantajana. Tullessaan kesäkuussa 1906 Itävallan pääministeriksi Beck peri edeltävältä hallitukselta kaksi ongelmaa: kiistellyn äänioikeusreformin ja kriisiytyneet kauppaneuvottelut Unkarin kanssa. Beck hallitus antoi joulukuussa 1906 lakiesityksen, joka takasi valtakunnanneuvoston (Reichsrat) vaaleissa miehille yleisen äänioikeuden ja eri kansallisuusryhmille suhteellisen edustuksen. Keisari vahvisti lain tammikuussa, ja ensimmäiset sen mukaiset vaalit pidettiin myöhemmin samana vuonna. Beckin hallitus jatkoi vallassa myös vaalien jälkeen. Se nojasi pääasiassa konservatiivisten puolueiden tukeen. Beckin hallitus laajensi myös sosiaalivakuutusta ja kansallisti rautateitä. Beck menetti Frans Ferdinandin tuen vastustettuaan Bosnia-Hertsegovinan liittämistä Itävalta-Unkariin. Hän joutui eroamaan pääministerin tehtävistä 15. marraskuuta 1908.
Max Wertheimer

Max Werheimer (kuva vuotta 1925 varhaisempi)
Max Wertheimer (15. huhtikuuta 1880 Praha, Itävalta-Unkari – 12. lokakuuta 1943 New York) oli saksalainen psykologi ja yksi hahmopsykologian perustajista.
Vuonna 1904 Wertheimer valmistui tohtoriksi Würzburgin yliopistosta. Vuonna 1910 hän kiinnostui ihmisen havaintokyvystä työskennellessään Frankfurtin yliopiston psykologian instituutissa. Yhdessä nuorempien assistenttiensa Wolfgang Köhlerin ja Kurt Koffkan kanssa hän tutki liikkuvan kuvan efektiä, jonka takistoskooppi synnytti. Vuonna 1912 hän julkaisi seminaaripaperin ”Liikkeen havainnoimisen kokeelliset tutkimukset”.
Wertheimer pakeni vuonna 1933 Saksasta New Yorkiin, missä hän kirjoitti kirjan ajattelusta.
Mendet

Mendet ovat Sierra Leonen keski- ja kaakkois-osissa sekä Liberiassa asuva kansa. Joitain mendejä asuu myös Guineassa. Vuonna 1983 heitä arvioitiin olevan 1,2 miljoonaa henkeä, joista 1,1 miljoonaa Sierra Leonessa.
Mendejen puhuma menden kieli kuuluu mandelaisiin kieliin. 1900-luvun alussa sitä varten luotiin omaperäinen mende-kirjoitus. Kansa jakaantuu kolmeen etniseen ryhmään: spa, seva ja ko. Mendejen pääelinkeinoja ovat maanviljely ja karjanhoito. Heidän käsityötaiteensa on kehittynyttä. Suurin osa mendeistä harjoittaa perinteistä uskontoa, osa on muslimeja tai kristittyjä.
Sierra Leonen etnisten ryhmien asuinalueet
Mendenainen Njaman kylässä Kailahunin piirikunnassa
Aiheesta muualla

Kuvia tai muita tiedostoja aiheesta Mendet Wikimedia Commonsissa
Melíki

| Melíki Μελίκη |
| --- | --- |
 Kunnallisyksikön sijainti
 Melíki
 Koordinaatit: 40°31′10″N, 22°23′47″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Imathía
Kunta:  Alexándreia
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  080203
Väkiluku (2011):  7 104
 – Kaupunki­yhdys­kunta:  3 116
 – Kaupunki:  3 116
Aikavyöhyke:  UTC+2
 – Kesäaika:  UTC+3
Rekisterikilpi:  IM
Infobox OKVirheellinen NIMI-arvo: 
Melíki (kreik. Μελίκη) on Kreikan kaupunki sekä samanniminen Alexándreian kunnan kunnallisyksikkö (Δημοτική Ενότητα Μελίκης, Dimotikí Enótita Melíkis) ja entinen itsenäinen kunta. Se sijaitsee Imathían alueyksikössä Keski-Makedonian alueella. Koko kunnallisyksikön väkiluku on 7 104 ja varsinaisen Melíkin kaupungin väkiluku 3 116 (vuonna 2011).
Melíkin pieni kaupunki sijaitsee linnuntietä noin 13 kilometriä etelälounaaseen Alexándreian kaupungista. Melíkin kunnallisyksikkö käsittää Alexándreian kunnan eteläosan. Melíki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexándreian kuntaan yhdessä Antigonídeen ja Platýn kanssa, jolloin se muuttui uuden kunnan kunnallisyksiköksi.
Kunnallisyksikön osat

Melíkin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Agkathiá | Agkathiá | 1 270 |
| Agkathiá | Trilofía | 178 |
| Kypséli | Kypséli | 376 |
| Kypséli | Moní Agíou Athanasíou Sfiníssis (luostari) | 0 |
| Melíki | Melíki | 3 116 |
| Neókastro | Neókastro | 889 |
| Pródromos | Agía Triáda | 279 |
| Pródromos | Néos Pródromos | 181 |
| Pródromos | Pródromos | 815 |
Yhteensä: 7 104
Mendi Mengjiqi

Mendi Mengjiqi vuonna 2005.
Mendi Mengjiqi (s. 3. kesäkuuta 1958) on kosovolainen säveltäjä. Hän on etnisesti albaani. Hänen teostensa joukossa on Eurooppa, joka valittiin Kosovon kansallislauluksi 11. kesäkuuta 2008 maan julistauduttua itsenäiseksi 17. helmikuuta. Mengjiqi on myös sanoittanut laulun, mutta virallinen versio on instrumentaalinen. Kosovon parlamentissa 72 edustajaa äänesti Euroopan hyväksymisen puolesta, 15 äänesti vastaan ja viisi tyhjää. Kansallislaulun, kuten Kosovon kaikkien muidenkin kansallisten symbolien, on ilmennettävä maan monietnistä luonnetta.
Mengjiqi valmistui vuonna 1980 musiikkipainotteisesta lukiosta, jossa oli opiskellut musiikin teoriaa ja kontrabassonsoittoa. Hän sai diplomin musiikin teoriassa Prištinan musiikkiakatemiasta vuonna 1987 ja aloitti sävellyksenopintonsa samassa opistossa vuonna 1988. Vuonna 1990 akatemia suljettiin, ja vuonna 1991 Mengjiqi siirtyi Puolaan. Siellä hän opiskeli sävellystä Zbigniew Bujarskin johdolla Krakovan musiikkiakatemiassa. Vuoden 1996 jälkeen hän on diplomin jo saatuaan täydentänyt opintojaan Krzysztof Pendereckin johdolla. Hän on itse opettanut Prištinan yliopiston taiteiden tiedekunnassa.
Mengjiqi sävelsi alun perin kevyttä musiikkia ja kappaleita lapsille, mutta teorianopintojensa loppuvaiheissa hän kiinnostui vakavammasta musiikista. Tämän kauden aloittivat teokset Pokan Qika (naiskuorolle) ja Meditations (kontrabassolle ja pianolle). Mengjiqi on käyttänyt teoksissaan albanialaisen kansanmusiikin vaikutteita. Myös Pendereckin ja muiden puolalaisten nykysäveltäjien musiikkiin tutustuminen on muokannut hänen tyyliään. Mengjiqin teoksia on esitetty useissa maissa, esimerkiksi Saksassa, Suomessa, Etelä-Koreassa ja Yhdysvalloissa.
Mengjiqi sävelsi musiikin elokuvaan Anatema (2006).
Aiheesta muualla

Mendi Mengjiqi Internet Movie Databasessa. (englanniksi)
Maud Linder

Maud Lydié Marcelle Linder (27. kesäkuuta 1924 – 25. lokakuuta 2017) oli ranskalainen elokuvaohjaaja.
Linder oli ranskalaisen mykkäelokuvan uranuurtajan Max Linderin tytär. Hän tosin kasvoi isovanhempiensa hoivissa. Hän teki isästään kaksi elokuvaa, Mies ja silkkipytty ja Max Linderin seurassa sekä kirjoitti isästään 1992 ilmestyneen kirjan. Hän asui Ranskassa ja vieraili 1995 Sodankylän elokuvajuhlilla.
Kirjallinen julkaisu

Linder, Maud: Les Dieux du cinéma muet: Max Linder. Paris: Eds. Atlas, 1992.
Merénta

Merénta-vuori Ateenan lentoasemalta nähtynä.
| --- | --- |
Sijainti:  Markópoulo Mesogaías ja Saronikós, Itä-Attika, Attika, Kreikka
Korkeus merenpinnasta:  614 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Merénta (kreik. Μερέντα) on vuori Mesógeian tasangolla Attikan niemimaan eteläosassa Kreikassa. Se sijaitsee Markópoulo Mesogaíaksen ja Saronikóksen kuntien alueella Itä-Attikan alueyksikössä. Vuoren korkeus on 614 metriä.
Attikan eteläosan kolme vuorta kartalla, pohjoisimpana Merénta, keskellä Páneio ja eteläisimpänä Ólympos.
Merénta-vuoren nimi on oletettavasti peräisin alueella sijainneesta antiikin aikaisesta Myrrhinuksen demoksesta. Vuori on kalkkikiveä ja siinä on lukuisia karstimuodostelmia, kuten luolia, joista tärkeimpiä ovat Thrakiá Pliáka ja Mantzoúni etelärinteessä ja Xóni Lágki pohjoisrinteessä. Vuorelle kulkee vaellusreittejä.
Meréntan ympärillä sijaitsevat asutukset Markópoulo, Kalývia Thorikoú, Pórto Ráfti ja Kouvarás. Vuoresta etelään sijaitsevat Páneio- ja Ólympos-vuoret.
Maud Powell

Maud Powell
Maud Powell (22. elokuuta 1868 Peru, Illinois – 8. tammikuuta 1920 Uniontown, Pennsylvania) oli yhdysvaltalainen viulisti.
Powell aloitti viulunsoiton harjoittelun lapsena musiikkia harrastaneen äitinsä kannustamana. Hän teki 9-vuotiaana kuuden viikon kiertueen Chicago Ladies’ Quartetin kanssa Illinoisissa, Wisconsinissa ja Michiganissa. Vuonna 1880 hänet lähetettiin Eurooppaan musiikkiopintoja suorittamaan. Häntä opettivat Henry Schradieck Leipzigissa, Charles Dancla Pariisin konservatoriossa ja Joseph Joachim Berliinissä. Vuonna 1885 Powell teki ensiesiintymiset Berliinin filharmonikkojen ja New Yorkin filharmonisen seuran kanssa. Seuraavien seitsemän vuoden ajan hän kiersi vuosittain jälkimmäisen orkesterin kanssa. Tammikuussa 1889 hänestä tuli yksi ensimmäisinä Yhdysvalloissa Pjotr Tšaikovskin viulukonserton esittäneistä. Powell esitti yhdysvaltalaisyleisöille myös Max Bruchin, Jean Sibeliuksen, Antonín Dvořákin, Édouard Lalon ja Camille Saint-Saënsin teoksia. Vuonna 1894 hän perusti Maud Powell -jousikvartetin, jonka kanssa kiersi neljän vuoden ajan.
Powell saavutti suosiota myös kiertueillaan Euroopassa ja teki kiertueen Etelä-Afrikassa. Vuoden 1910 jälkeen hän keskittyi toimimaan lähinnä Yhdysvalloissa. Hän kuoli kesken kiertueen vuonna 1920. Powell oli ensimmäinen viulisti, jonka soittoa Victor Talking Machine Company äänitti.
Aiheesta muualla

Kuvia tai muita tiedostoja aiheesta Maud Powell Wikimedia Commonsissa
Maud Forget

| Maud Forget |
| --- | --- |
 Maud Forget vuonna 2016.
Henkilötiedot
Syntynyt: 7. toukokuuta 1982 (ikä 42) Jura, Ranska
Kansalaisuus:  Ranska
Ammatti:  näyttelijä
Aiheesta muualla
IMDb 
Elonet
Maud Forget (s. 7. toukokuuta 1982 Jura, Ranska) on ranskalainen näyttelijä, joka tunnetaan muun muassa rooleistaan elokuvissa Vaarallista seuraa (1999) ja La Vie promise (2002). Muita elokuvia, joissa hän on näytellyt ovat muun muassa Tu ne marcheras jamais seul and U (ääni). Näiden lisäksi hän on ollut mukana useissa lyhytfilmeissä ja televisiosarjoissa.
Aiheesta muualla

Kuvia tai muita tiedostoja aiheesta Maud Forget Wikimedia Commonsissa
Maud Forget Internet Movie Databasessa. (englanniksi)
Melvin Schwartz

| Melvin Schwartz> Henkilötiedot |
| --- | --- |
Syntynyt: 2. marraskuuta 1932 New York, Yhdysvallat
Kuollut: 28. elokuuta 2006 (73 vuotta) Twin Falls, Idaho, Yhdysvallat
Kansalaisuus:  yhdysvaltalainen
Koulutus ja ura
Tutkinnot:  Columbian yliopisto
Väitöstyön ohjaaja:  Jack Steinberger
Instituutti:  Columbian yliopisto Stanfordin yliopisto
Tutkimusalue:  fysiikka
Palkinnot:   Nobelin fysiikanpalkinto (1988)
Melvin Schwartz (2. marraskuuta 1932 New York, Yhdysvallat – 28. elokuuta 2006 Twin Falls, Idaho, Yhdysvallat) oli yhdysvaltalainen fyysikko. Hänelle, Leon Ledermanille ja Jack Steinbergerille myönnettiin vuonna 1988 Nobelin fysiikanpalkinto neutriinojen tutkimukseen liittyvästä työstä.
Schwartz varttui New Yorkissa pörssiromahduksen jälkeisinä vuosina. Schwartz kiinnostui fysiikasta 12-vuotiaana ja vuonna 1958 hän valmistui filosofian tohtoriksi Columbian yliopistosta ja viiden vuoden kuluttua valmistumisesta hän pääsi samaiseen yliopistoon professoriksi.
Schwartz muutti Stanfordin yliopistoon vuonna 1966, jonne uusi hiukkaskiihdytin oli valmistunut. Schwartz teki monia mielenkiintoisia kokeita juuri valmistuneella SLACilla, jonka avulla hän onnistui valmistamaan yhdestä pionista ja myonista vetyatomin kaltaisen hiukkasen.
Schwartz kuoli Twin Fallsissa, Idahossa. Hän kärsi Parkinsonin taudista ja hepatiitti C:stä.
Aiheesta muualla

Biografia Nobel-säätiön sivuilla. (englanniksi)
Mark Evans Austad

Austad 1980-luvun alussa.
Mark Evans Austad (1. huhtikuuta 1917 Ogden, Utah – 20. lokakuuta 1988 Phoenix, Arizona) oli yhdysvaltalainen diplomaatti, joka toimi Gerald Fordin presidenttikaudella Yhdysvaltojen Helsingin-suurlähettiläänä 1975–1977 ja myöhemmin Ronald Reaganin kaudella Oslon-suurlähettiläänä 1981–1984.
Austad syntyi Utah’n osavaltiossa norjalaissukuiseen mormoniperheeseen ja toimi nuoruudessaan kolme vuotta uskontokuntansa lähetystyöntekijänä Norjassa. Ennen myöhäisvuosiensa diplomaattiuraa Austad teki uran televisioesiintyjänä nimellä Mark Evans, etenkin poliittisten talk show -ohjelmien isäntänä Washington D.C.:ssä. Hän toimi myös tiedotusalan johtotehtävissä Yhdysvalloissa, muun muassa suurlähettiläskausiensa välillä 1980-luvun taitteessa Metromedia-yhtiön johdossa.
Suomen-kaudellaan suurlähettiläs Austad oli aktiivinen keskustelija ja teki asemamaataan myönteisesti kuvaavan dokumenttielokuvan Suomi suurlähettilään silmin, joka näytettiin myös Suomen televisiossa.
Norjan suurlähettiläskaudellaan Mark Evans Austad nousi julkisuuteen alkoholiongelmiensa vuoksi.
Austadin seuraaja Yhdysvaltojen Helsingin-suurlähettiläänä oli Jimmy Carterin nimittämä Rozanne Ridgway.
Megáli Koryfí

| --- | --- |
Sijainti:  Ierápetra, Lasíthi, Kreeta, Kreikka
Vuoristo:  Lasíthi
Korkeus merenpinnasta:  1 150 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Megáli Koryfí (kreik. Μεγάλη Κορυφή) on vuori Kreikassa Lasíthi- eli Díkti-vuorilla Kreetan saarella. Sen korkeus on 1 150 metriä.
Megáli Koryfí -vuori, suomeksi ”Suuri huippu”, sijaitsee Ierápetran kunnassa Lasíthin alueyksikössä. Sen länsipuolella sijaitsee Díkti-vuoren Spathín huippu ja pohjoispuolella Platiá Koryfín huippu ja Plakokefála-vuori.
Max Whitlock

| Mitalit | Mitalit | Mitalit |  |
| --- | --- | --- | --- |
|  Max Whitlock vuonna 2012  |  Max Whitlock vuonna 2012  |  Max Whitlock vuonna 2012  |  |
Miesten telinevoimistelu
Maa:  Yhdistynyt kuningaskunta
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | permanto |  |
|  Kultaa | Rio 2016 | hevonen |  |
|  Kultaa | Tokio 2020 | hevonen |  |
|  Pronssia | Lontoo 2012 | joukkuekilpailu |  |
|  Pronssia | Lontoo 2012 | hevonen |  |
|  Pronssia | Rio 2016 | moniottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Glasgow 2015 | hevonen |  |
|  Kultaa | Montreal 2017 | hevonen |  |
|  Kultaa | Stuttgart 2019 | hevonen |  |
|  Hopeaa | Antwerpen 2013 | hevonen |  |
|  Hopeaa | Nanning 2014 | moniottelu |  |
|  Hopeaa | Glasgow 2015 | joukkuekilpailu |  |
|  Hopeaa | Glasgow 2015 | permanto |  |
|  Hopeaa | Doha 2018 | hevonen |  |
| EM-kilpailut  | EM-kilpailut  | EM-kilpailut  |  |
|  Kultaa | Montpellier 2012 | joukkuekilpailu |  |
|  Kultaa | Moskova 2013 | permanto |  |
|  Kultaa | Sofia 2014 | hevonen |  |
|  Kultaa | Szczecin 2019 | hevonen |  |
|  Hopeaa | Moskova 2013 | moniottelu |  |
|  Hopeaa | Sofia 2014 | joukkuekilpailu |  |
|  Hopeaa | Glasgow 2018 | joukkuekilpailu |  |
|  Pronssia | Moskova 2013 | hevonen |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | joukkuekilpailu |  |
|  Kultaa | Glasgow 2014 | moniottelu |  |
|  Kultaa | Glasgow 2014 | permanto |  |
|  Kultaa | Gold Coast 2018 | joukkuekilpailu |  |
|  Hopeaa | Delhi 2010 | joukkuekilpailu |  |
|  Hopeaa | Delhi 2010 | hevonen |  |
|  Hopeaa | Glasgow 2014 | hevonen |  |
|  Hopeaa | Gold Coast 2018 | hevonen |  |
|  Pronssia | Delhi 2010 | rekki |  |
|  Pronssia | Glasgow 2014 | nojapuut |  |
Max Antony Whitlock (s. 13. tammikuuta 1993 Hemel Hempstead) on brittiläinen telinevoimistelun olympiavoittaja, maailmanmestari ja Euroopan-mestari. 167 senttimetriä pitkä ja 56 kilogrammaa painava Whitlock edustaa South Essex GC:tä ja hänen valmentajanaan toimii Scott Hann. Whitlock aloitti voimistelun seitsenvuotiaana vuonna 2000.
Whitlock saavutti vuoden 2016 kesäolympialaisista Rio de Janeirosta kultaa permannolta ja hevoselta ja pronssia moniottelusta. Näin ollen Whitlockista tuli historian ensimmäinen brittiläinen telinevoimistelun olympiavoittaja. Vuodelle 2021 siirretyissä Tokion olympialaisissa hän voitti kultaa hevosella. Vuoden 2012 kesäolympialaisista Lontoosta Whitlock saavutti pronssia hevoselta ja joukkuekilpailusta. MM-kilpailuista Whitlockilla on kolme kultaa ja viisi hopeaa. EM-kilpailuista hän on saavuttanut neljä kultaa, kolme hopeaa ja yhden pronssin.
Whitlock on edustanut Englantia Kansainyhteisön kisoissa. Hän on saavuttanut Kansainyhteisön kisoista neljä kultaa, yhtä monta hopeaa ja kaksi pronssia.
Marie Therese Nordsletta Aslaksen

Marie Therese Nordsletta Aslaksen vuonna 2013.
Marie Therese Nordsletta Aslaksen (s. 1979) on norjansaamelainen poliitikko, joka edustaa Etelä-Norjassa asuvia saamelaisia (SbS). Hänet valittiin kaudelle 2013-2017 saamelaiskäräjille. Hän oli edustaja myös kaudella 2009–2013, ja oli myös suunnittelu- ja talouskomitean jäsen. Lisäksi hän johtaa tukirahoista päättävää elintä (Tilskuddsstyret). Hän on ollut saamelaiskäräjien edustaja myös kausilla 1997–2001 ja 2005–2009, mutta oli silloin edustajana työväenpuolueesta. Kaudella 2001–2005 hän oli 1. varaedustaja ja oli samalla Tilskuddsstyretin apulaisjohtaja.
Aslaksen on koulutukseltaan sosionomi, ja hänellä on myös kaupallinen koulutus. Hän työskentelee opettajana Volla skolessa.
Aiheesta muualla

Sametinget - Elämäkerta[vanhentunut linkki]
Sametinget.no - Aslaksen, Marie Therese Nordsletta[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Marie Therese Nordsletta Aslaksen
Käännös suomeksi
Megáli Panagía

Megáli Panagía (kreik. Μεγάλη Παναγία, ”Suuri Neitsyt Maria”) voi viitata seuraaviin kohteisiin Kreikassa:
Megáli Panagía, kaupunki Aristotéliin kunnassa Chalkidikín alueyksikössä Keski-Makedonian alueella
Megáli Panagían luostari, luostari Sámoksen saarella
Neitsyt Marian kuolonuneen nukkumisen katedraali (Megáli Panagía), kirkko Neápolin kaupungissa Kreetalla
Neitsyt Marian temppeliintuomisen katedraali (Megáli Panagía), kirkko Réthymnon kaupungissa Kreetalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Megali Panagia”, voi hakea sivunnimihaulla, laajalla sivunnimihaulla tai tekstihaulla.
Maxi (täsmennyssivu)

Maxi voi tarkoittaa seuraavia asioita:
Maxi, Elannon kauppaketju
Maxi-Makasiini, Tokmannin kauppaketju
Austin Maxi, Austin-auto
Tunturi Maxi, Tunturipyörä Oy:n mopomalli
Renault Maxi Mégane, Renault Sportin kehittämä ralliauto
Maxi-oikeudenkäynti, 1980-luvulla Sisiliassa käyty oikeudenkäynti
Maxi etunimenä

Maxi Gnauck (s. 1964), itäsaksalainen telinevoimistelija
Maxi Gómez (s. 1996), uruguaylainen jalkapalloilija
Maxi Herber (1920–2006), saksalainen taitoluistelija
Maxi Jazz (oik. Maxwell Alexander Fraser, 1957–2022), brittiläinen rap-artisti
Maxi López (s. 1984), argentiinalainen jalkapalloilija
Maxi Mounds (oik. Jenna Curlington, s. 1964), yhdysvaltalainen pornonäyttelijä
Maxi Pereira (s. 1981), uruguaylainen jalkapalloilija
Maxi Rodríguez (s. 1981), argentiinalainen jalkapalloilija
Maxi (oik. Irene McCoubrey, s. 1950), irlantilainen laulaja ja radiojuontaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maxi”, voi hakea sivunnimihaulla, laajalla sivunnimihaulla tai tekstihaulla.
Barren Earth

| Barren Earth> Tiedot |
| --- | --- |
Toiminnassa:  2007–
Tyylilaji:  melodinen death metal, doom metal
Kotipaikka:  Helsinki, Suomi
Laulukieli:  englanti
Jäsenet:  Jón Aldará, laulu (2014–)  Sami Yli-Sirniö, kitara   Janne Perttilä, kitara   Olli-Pekka Laine, basso   Marko Tarvonen, rummut   Antti Myllynen, koskettimet (2017–) 
Entiset jäsenet:  Mikko Kotamäki, laulu (–2013)  Kasper Mårtenson, koskettimet (–2017) 
Levy-yhtiö:  Peaceville, 2009–2015   Century Media 2015–
Aiheesta muualla
Kotisivut
Infobox OKNimi-testi OK: 
Barren Earth on suomalainen vuonna 2007 perustettu metalliyhtye. Yhtyeen musiikin on sanottu yhdistelevän death metalia progressiiviseen rockiin ja folkiin. Barren Earth julkaisi debyyttialbuminsa 2010, ja yhtye valittiin sen perusteella FME:n Finnish Metal Awardseissa vuoden 2010 tulokkaaksi.
Historia

Barren Earthin synnyn primus motorina toimi basisti Olli-Pekka Laine. Vuonna 2007 hänen silloisen yhtyeensä Mannhain toiminta oli hiljentynyt. Laineelle oli alkanut kehittyä uusia musiikillisia ideoita, jotka eivät enää sopineet Mannhain stoner rock -tyyliin. Marko Tarvosta Laine houkutteli death metal -ideoilla, ja tämä kiinnostui. Janne Perttilä tuli pian samoista ympyröistä mukaan. Miehet esittivät yhtye-ideaa sitten Kasper Mårtensonille, ja viikon päästä Mårtenson lupasi tulla porukkaan. Sami Yli-Sirniölle Laine sen sijaan oli joskus puhunut ”autenttisen” progeyhtyeen perustamisesta. Pelkkää progeyhtyettä Barren Earthista ei tullut, mutta Yli-Sirniö suostui mukaan. Kun porukan instrumentaalidemo oli valmiina, Marko Tarvonen pyysi laulajaksi Mikko Kotamäkeä, jonka yhtyeen kanssa Tarvonen oli ollut yhteiskiertueella.
Barren Earthin lähtökohta oli ollut soittaa death metallia, mutta Kasper Mårtensonin mukaan tulo muutti suunnitelmia. Laineen sanoin yhtyeen death metallin oli tarkoitus olla ”örinää ja sahausta”, mutta Mårtesonin muulle yhtyeelle esittelemä kappale teki heihin vaikutuksen, ja pianokuviot tulivat jäädäkseen. Tämä kappale julkaistiin debyyttilevyllä nimellä Forlorn Waves.
Vokaaliosuuksistakaan ei sitten tullut pelkkää örinää. Kotamäki oli siihen asti tunnettu örinälaulustaan, mutta Barren Earthissa hän lauloi myös puhtaita lauluosuuksia. Melkein kaikki yhtyeen jäsenet kuitenkin tuovat lauluun oman osuutensa. Sami Yli-Sirviöllä on suuri vastuu laulusovituksista ja stemmalauluista, ja hän laulaa myös lead-osuuksia yhdessä Kotamäen kanssa. Jos Mårtensonin myötä Barren Earthin melodiallinen puoli korostui, niin yhtye jatkoi samaa linjaa jakamalla laulupuolta.
Onnellisen sattuman kautta yhtye sai levy-yhtiökseen brittiläisen Peaceville Recordsin. Laine oli lähettänyt yhtyeen Myspace-linkkiä eri tahoille, ja Peacevillen edustaja oli yksi vastanneista. Levy-yhtiöllä oli ollut jo jonkin aikaa tavoitteena saada edustamiensa yhtyeiden joukkoon myös suomalainen metalliyhtye.
Historia > Our Twilight ja Curse of the Red River (2009–)

Marraskuussa 2009 ilmestyi EP Our Twilight, joka sisälsi neljä kappaletta. Maaliskuun lopussa 2010 Barren Earth julkaisi ensimmäisen pitkäsoittonsa Curse of the Red River, jolla oli yhdeksän kappaletta – mukaan lukien aiemmin EP-levyllä julkaistu nimikappale ”Our Twilight”. Debyyttilevy sai varsin hyviä arvosteluja, muun muassa Soundi-lehdessä. Levyn tuotti yhdessä yhtyeen kanssa Jukka Varmo, joka on aiemmin työskennellyt ainakin Olli-Pekka Laineen kanssa Mannhai-aikoina.
Historia > The Devil's Resolve (2012)

Alun perin yhtyeen toisen studioalbumin The Devil’s Resolve oli tarkoitus ilmestyä marraskuussa 2011. Myöhemmin yhtye kuitenkin ilmoitti Facebook-sivullaan, että tuotantoprosessin viiveen vuoksi levyä ei julkaistaisi ennen kuin helmi–maaliskuussa 2012.. Karkauspäivänä 2012 Barren Earth julkaisi videon toisen levyn kappaleesta ”The Rains Begin”.